
Ευχές από το Δήμαρχο Οροπεδίου Λασιθίου στους υποψήφιους των Πανελλαδικών

Ο δήμαρχος Οροπεδίου Λασιθίου, Γιώργος Αθανασάκης, στέλνει τις δικές του ευχές στους υποψήφιους των Πανελλαδικών που από σήμερα δίνουν τη μάχη εισαγωγής στα ΑΕΙ της χώρας.
«Οι ευχές μου για καλή επιτυχία να συνοδεύσουν όλα τα παιδιά που πέφτουν στη μάχη των Πανελλαδικών Εξετάσεων από σήμερα.
Με τις Εξετάσεις ένας μεγάλος κύκλος κι ένας πολυετής αγώνας για απόκτηση όλων των εφοδίων που θα επιτρέψουν εισαγωγή στα ΑΕΙ της χώρας κλείνει κι ένας νέος εξίσου μεγάλος, με τη φοίτηση στα Πανεπιστήμια, ανοίγει.
Με αισιοδοξία και αυτοπεποίθηση δείτε αυτή την πρόκληση χωρίς όμως να ξεχνάτε ποτέ πως τα όνειρα και οι ευκαιρίες δεν σταματούν έξω από την πόρτα ενός Πανεπιστημίου.
Είστε νέοι, έχετε όλη τη ζωή μπροστά σας και πολλούς διαφορετικούς δρόμους που θα σας οδηγήσουν στην επιτυχία για να επιλέξετε. Ανοίξτε τους κι όλοι εμείς θα είμαστε δίπλα σας.
Εύχομαι ολόψυχα καλή δύναμη στην προσπάθεια σας!»
